absorpsjonskant
Store norske leksikon,Realfag,Fysikk,Atom- og kjernefysikk
En absorpsjonskant er i fysikken et skarpt hopp i den kurven som viser hvor effektivt et stoff absorberer stråling.
Fysisk beskrivelse Absorpsjonskanten består av en rask endring i et stoffs absorpsjonsspektrum. I praksis betyr dette at intensiteten til strålingen som har passert stoffet endrer seg raskt ved en eller flere bestemte bølgelengder til strålingen.  Fenomenet opptrer for røntgenstråler ved bølgelengder som svarer til at fotonene blir i stand til å slå løs elektroner fra et dypereliggende elektronskall i atomene. Les mer i Store norske leksikon absorpsjonsspektrum